বদর যুদ্ধ ২ হিজরির ১৭ রমজান (১৭ মার্চ ৬২৪ খ্রিষ্টাব্দ) মদিনার মুসলিম ও মক্কার কুরাইশদের মধ্যে সংঘটিত হয়। ইসলামের ইতিহাসে এটি প্রথম প্রধান যুদ্ধ। এতে জয়ের ফলে মুসলিমদের প্রতিপত্তি পূর্বের তুলনায় বৃদ্ধি লাভ করে। বদর যুদ্ধে মুসলিম বাহিনীর তুলনায় অমুসলিম বাহিনীর সেনা সংখ্যা ছিলো বহুগুণ বেশি। বদর যুদ্ধে তালহা প্রত্যক্ষভাবে যুদ্ধে অংশগ্রহণ করেন নি। তার অবদান ছিলো পরোক্ষভাবে। যুদ্ধের সময় নবী মুহাম্মদ জানতে পারলেন যে একদল অমুসলিম মদীনার মুসলিমদের ওপর হামলার পরিকল্পনা করছে। তাদের বিষয়ে খোঁজ নিতে মুহাম্মদ তালহাকে পাঠিয়েছিলেন। সেই সময় বিভিন্ন কাজে আরো ৭ জন সাহাবীকে পাঠানো হয়েছিলো। তারা কেউই বদর যুদ্ধে প্রত্যক্ষভাবে যুদ্ধ না করলেও তাদের বদর যুদ্ধের যোদ্ধা হিসেবে গণ্য করা হয়। তারা সবাই যুদ্ধলব্ধ মালামালের ভাগ পেয়েছিলেন।

বদর যুদ্ধে অবদান
মৃত্যু
ইসলাম গ্রহণ
মক্কা বিজয়